b'\n_START_ARTICLE_\nVildbjerg Cup\n_START_PARAGRAPH_\nVildbjerg Cup er en international ungdomsfodboldturnering for piger og drenge i alderen 7-17 \xc3\xa5r._NEWLINE_Vildbjerg Cup afvikles i 2018 for 40. gang, og havde i 2017 bes\xc3\xb8g af 708 hold, ca. 10.000 spillere, ledere og tr\xc3\xa6nere og derudover var der ca. 9.000 for\xc3\xa6ldre og s\xc3\xb8skende indkvarteret p\xc3\xa5 Vildbjerg Cups campingpladser. Dette g\xc3\xb8r Vildbjerg Cup til en af Europas st\xc3\xb8rste fodboldturneringer for ungdomshold og til et af de allerst\xc3\xb8rste idr\xc3\xa6tsarrangementer i Danmark._NEWLINE_Fodboldspillet er i h\xc3\xb8js\xc3\xa6det, for Vildbjerg Cup afvikles p\xc3\xa5 Vildbjerg Sports- & Kulturcenters 44 fantastiske velholdte gr\xc3\xa6sbaner, og alle fodboldkampe d\xc3\xb8mmes af veluddannede fodbolddommere fra prim\xc3\xa6rt Herning Fodbolddommerklub, men ogs\xc3\xa5 af dommere, der kommer fra klubber l\xc3\xa6ngere v\xc3\xa6k.'